Gesinne dakloos na JHB-brand | Maroela Media
Gesinne dakloos na JHB-brand
Verskeie gesinne is dakloos gelaat nadat ŉ brand Vrydagaand in Johannesburg uitgebreek het.
Volgens die stad se nooddienste het sewe plakkershuise in die George Kock informele nedersetting tot op die grond toe verbrand. “Die oorsaak van die brand is nog nie bekend nie,” het Rovert Mulaudzi, ŉ woordvoerder, gesê.
Die brandweer het die brand onder beheer gebring kort voordat dit in die gebied begin reën het. Niemand is in die voorval beseer nie. Die stad se rampsbestuur is steeds besig om vir die gesinne huisvesting te soek.
Drawwer kritiek na voertuig haar tref Welgedaan aan Waldimar en kie | Netwerk24
Welgedaan aan Waldimar en kie
Deur Antoinette Schoeman, Riebeeckstad 02 Augustus 2020 00:02
Antoinette Schoeman, Riebeeckstad, skryf:
Ek het vergeefs gesoek vir ’n kolletjie inspirerende, innoverende en insiggewende nuus in verlede week se koerant, maar kon dit glad nie kry nie.
Dit is net Covid-19 en plaasaanvalle. Omdat ek soveel vertroue in pres. Cyril Ramaphosa gehad het, lees ek elke berig wat oor hom gaan. Nou ja, vandag het ek my rug op hom gedraai, want soos Tim du Plessis skryf: “Cyril die paaier dink regtig ons is ’n spul skape”.
Dit is presies wat ek ook nou dink. Wat het hy tot dusver gedoen om ons boere op hul plase te beveilig en te beskerm teen die wrede aanvalle? Hy sluit die skole summier. Hoekom? Omdat hy sy ore uitleen aan die ANC en nie sy eie besluite kan neem nie. Hy is bang vir sy mense en volg hulle treetjie vir treetjie. Dit is mos patetiese optrede van iemand wat ’n land moet regeer.
Bertram Young, Pretoria, skryf:
Wat ’n besonderse uitgawe van Rapport was verlede week s’n nie.
Welgedaan aan Waldimar Pelser en sy span. Geen doekies is omgedraai nie en die joernaliste het deur die bank objektiewe kommentaar gelewer.
Aan Tim du Plessis: Jy verdien nie net ’n Bell’s nie maar ’n medalje. Kom ons vertrou hierdie naakte waarheid bereik ook die lede van die parlement. Die pleisters word nie meer op akute swere geplak nie – hulle word nou afgeruk.
Meer oor: Antoinette Schoeman | Bertram Young | Briewe | Rapport